  Туспуктэм: vk.com (Администрация Сарапульского района) Наталия Сильвестрова Каракулино ёросысь Боярка гуртын но Сарапул ёросысь Усть-Сарапулка гуртын лулчеберет юртъёсты тупатъям бере усьтӥзы. Ужъёсты «Культура малой Родины» программа улсын быдэстӥзы. Со сярысь элькун тӧролэн но кивалтэтлэн рпесс-службазы ивортӥз. Боярка гуртысь лулчеберет юртэз 1989-тӥ арын пуктэмын, со дырысен со рос-прос ӧз тупатъяськы. 2012-тӥ арын липетлэсь оглюктсэ вульдӥзы, 2014-тӥ арын юрт пушкысь пырон интыез лэсьтӥзы, 2017-тӥ арын куд-ог укноосты воштӥзы, 2019-тӥ арын – пырон интыез но запасной потон интыысь ӧсъёсты выльдӥзы. Туэ юртлэсь липетсэ тупатъязы но пыдкутчанъёс басьтӥзы. Лулчеберет юртын укмыс клуб огазеяськонъёс ужало, отчы гуртысь 115 улӥсьёс пырисько. Усть-Сарапулка гуртысь лулчеберет юртысь, кудӥз 1976-тӥ арын пуктэмын, пырон интызэ но коркалэсь азьпалзэ тупатъязы. Со сяна волонтёръёс но ужъюртын ужасьёс егитъёслы шутэтскон инты радъязы. Лулчеберт юрт котырын тренажёръёсын спорт площадка вань. Али «Наша инициатива» ӵектос улсын тренажёръёсын зал юрт пушкын лэсьто. Гуртысь лулчеберет юртын улӥсьёс понна тямыс клуб огазеяськонъёс ужало, кытчы 137 адями пыриське. Тодэ вайытом, 2023-тӥ арын «Огъя Россия» партилэн «Культура малой родины» ӵектосэзъя Удмуртиын 28 лулчеберет юртъёсты выльдозы. Та дырлы Вавож, Юкаменск, Сарапул, Ува, Дэбес, Кез ёросъёсын тупатъян ужъёсты быдэстӥзы ни. Озьы ик ӵектос улсын муниципал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Можга ёросысь лулчеберет юртэ сценалы выль тыл арбериос пуктӥзы, Якшур-Бӧдьяысь но Сьӧлтаысь лулчеберет юртъёсы выль тӥрлык басьтӥзы. Тегъёс: Лулчеберет тупатъянужъёс Сарапул Каракулино Удмуртия  